**ՀԻՄՆԱՎՈՐՈՒՄ**

**<<ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2013 ԹՎԱԿԱՆԻ ՆՈՅԵՄԲԵՐԻ 14-Ի ՆԻUՏԻ N 47 ԱՐՁԱՆԱԳՐԱՅԻՆ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱUԻՆ>>**

**ՀՀ կառավարության արձանագրային որոշման**

 **1.** **Անհրաժեշտությունը**

 Հայաuտանի Հանրապետության կառավարության 2013 թվականի նոյեմբերի 14-ի նիuտի N47 արձանագրությունով հավանության արժանացած <<11. Բնապահպանության ոլորտի նորարարական ֆինանսա­տնտեսական մեխանիզմների ստեղծման հայեցա­կար­գից բխող խնդիրների իրականացման միջոցառումների ծրագրին հավանություն տալու մասին>> արձանագրային որոշման հավելվածի 1-ին կետով նախատեսված միջոցառման շրջանակներում ՀՀ բնապահպանության նախարարության կողմից մշակվել և սահմանված կարգով ներկայացվել է շահագրգիռ գերատեսչությունների քննարկմանը <<Էկոհամակարգային ծառայությունների մասին>> ՀՀ օրենքի (այսուհետ` Օրենք) նախագիծը, որով նախատեսվում է ՀՀ-ում ներդնել էկոհամակարգային ծառայությունների հետ կապված սկզբունքներն ու իրավահարաբերությունները: Ստացված առաջարկությունների և դիտողությունների հիման վրա նախագծի լրամշակման շրջանակներում պարզվել է, որ`

 ա) Օրենքի ընդունումը Հայաստանի համար դեռևս ժամանակավրեպ է, էկոհամակարգային ծառայությունների և դրանց դիմաց վճարումների ներդրման գաղափարախոսությունը դեռևս լրացուցիչ պարզաբանման և լուսաբանման, հայեցակարգային մոտեցումների ճշգրտման կարիք ունի` միջազգային փորձի ավելի խորը և Հայաստանում առկա էկոհամակարգային ծառայությունների դիմաց վճարումների տեղական փորձի առանձնահատկությունների ուսումնասիրման արդյունքների հիման վրա,

 բ) մյուս կողմից, էկոհամակարգային ծառայությունների համակարգի ներդրումը Հայաստանի տնտեսության զարգացման ներկայիս մակարդակի պայմաններում կարող է լրացուցիչ ֆինանսական բեռ առաջացնել էկոհամակարգերից օգտվողների մոտ:

Ելնելով վերոգրյալից և հիմք ընդունելով ՀՀ կառավարության 2015թ. հունվարի 20-ի նիստի N2 արձանագրային որոշմամբ հաստատված հայեցակարգերի, ռազմավարությունների, ծրագրերի կազմման մեթոդական ուղեցույցի 2-րդ կետի 1-ին ենթակետի դրույթները (<<հայեցակարգ՝ կոնկրետ ոլորտի (խնդիրների) գծով ուսումնասիրության արդյունքները և առաջարկվող լուծումները (ակտիվ կամ պասիվ) կամ լուծումներից ձեռնպահ մնալու առաջարկներ պարունակող ամփոփ փաստաթուղթ>>) նպատակահարմար է, մինչև էկոհամակարգային ծառայությունների հետ կապված իրավահարաբերությունների օրենքով կարգավորումը, մշակել էկոհամակարգային ծառայությունների համակարգի ներդրման հայեցակարգ և միայն դրա հիման վրա ճշտել վերը նշված իրավահարաբերությունների կարգավորման լուծումները:

  **2. Ընթացիկ իրավիճակը և խնդիրները**

Արձանագրային որոշման նախագծով առաջարկվում է համապատասխան փոփոխություններ կատարել Հայաuտանի Հանրապետության կառավարության 2013 թվականի նոյեմբերի 14-ի նիuտի N47 արձանագրությունով հավանության արժանացած <<11. Բնապահպանության ոլորտի նորարարական ֆինանսա­տնտեսական մեխանիզմների ստեղծման հայեցա­կար­գից բխող խնդիրների իրականացման միջոցառումների ծրագրին հավանություն տալու մասին>> արձանագրային որոշման հավելվածում:

**3** . **Տվյալ բնագավառում իրականացվող քաղաքականությունը**

 Տվյալ բնագավառում իրականացվող քաղաքականությունն ամրագրված է ՀՀ կառավարության կողմից հավանության արժանացած բնապահպանության ոլորտի նորարարական ֆինանսատնտեսական մեխանիզմների ստեղծման հայեցա­կար­գում:

 **4**. **Կարգավորման նպատակը և բնույթը**

Արձանագրային որոշման նախագծով առաջարկվում է `

 1) «Էկոհամակարգային ծառայությունների մասին» Հայաստանի Հանրապետության օրենքի նախագծի ՀՀ կառավարություն ներկայացում>> միջոցառման փոխարեն նախատեսել <<Էկոհամակարգային ծառայությունների համակարգի ներդրման հայեցակարգին հավանություն տալու մասին>> ՀՀ կառավարության արձանագրային որոշման նախագծի ՀՀ կառավարություն ներկայացում>> միջոցառումը` կատարման ժամկետը նախատեսելով 2017թ.3-րդ եռամսյակը:

 2) ուժը կորցրած ճանաչել 2-րդ կետը, հաշվի առնելով, որ <<Բնական կապիտալի և Էկոհամակարգային ծառայությունների տնտեսական (արժեքային) գնահատման մեթոդաբանությունը հաստատելու մասին>> ՀՀ կառավարության որոշման նա­խա­գծի ՀՀ կառավարություն ներկայացում>> միջոցառման կատարումը հնարավոր է իրականացնել միայն էկոհամակարգային ծառայությունների հայեցակարգային մոտեցումների ճշգրտումից հետո:

**5. Նախագծի մշակման գործընթացում ներգրավված ինստիտուտները և անձինք**

 Նախագծի մշակման ընթացքում ՀՀ բնապահպանության նախարարության աշխատակազմի բնապահպանական ռազմավարական ծրագրերի և մոնիթորինգի վարչությունը համագործակցել է նախարարության աշխատակազմի համապատասխան ստորաբաժանումների հետ:

**6. Ակնկալվող արդյունքը**

Նախագծի ընդունմամբ կսահմանվեն Հայաստանում Էկոհամակարգային ծառայությունների համակարգի ներդրման ավելի իրատեսական գործողություններ և ժամկետներ:

**ՏԵՂԵԿԱՆՔ**

**Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին**

<<ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2013 ԹՎԱԿԱՆԻ ՆՈՅԵՄԲԵՐԻ 14-Ի ՆԻUՏԻ N 47 ԱՐՁԱՆԱԳՐԱՅԻՆ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱUԻՆ>>Հայաստանի Հանրապետության կառավարության արձանագրային որոշման նախագծի ընդունման առնչությամբ այլ իրավական ակտերում փոփոխություններ և /կամ լրացումներ կատարելու անհրաժեշտություն չկա:

**Տ Ե Ղ Ե Կ Ա Ն Ք**

**Իրավական ակտն ընդունելու կապակցությամբ պետական բյուջեում կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին**

<<ՀԱՅԱUՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2013 ԹՎԱԿԱՆԻ ՆՈՅԵՄԲԵՐԻ 14-Ի ՆԻUՏԻ N 47 ԱՐՁԱՆԱԳՐԱՅԻՆ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱUԻՆ>>Հայաստանի Հանրապետության կառավարության արձանագրային որոշման նախագծի ընդունման կապակցությամբ Հայաստանի Հանրապետության պետական բյուջեում ծախսերի և եկամուտների ավելացումներ կամ նվազեցումներ չեն սպասվում: